Лявон Баршчэўскі

**Ляво́н Баршчэ́ўскі** ( 4 сакавіка 1958 году) — беларускі філёляг, перакладнік, рэдактар, грамадзкі дзяяч і палітык, былы старшыня Партыі БНФ і ГА БНФ Адраджэньне.

## Грамадзкая і літаратурна-перакладніцкая дзейнасьць
Лявон Баршчэўскі нарадзіўся ў Полацку. У 1975 годзе паступіў у Менскі пэдагагічны інстытут замежных моваў на спэцыяльнасьць нямецкая і ангельская мовы. Працаваў выкладнікам нямецкай і ангельскай моваў у роднай школе № 10 Полацку, потым у Наваполацкім політэхнічным інстытуце (цяпер — Полацкі дзяржаўны ўнівэрсытэт). У 1987 годзе скончыў асьпірантуру пры Менскім пэдынстытуце замежных моваў, атрымаў ступень кандыдата філялягічных навук. У 1985 годзе Лявон Баршчэўскі разам зь Сяргеем Шупам стварыў у Менску клюб маладых перакладнікаў «Бабілён».

Перакладнік на беларускую мову клясычных эпічных твораў «Эпас пра Гільгамэша», «Іліяда» Гамэра, «Паходжаньне багоў (Тэагонія)» і «Працы і дні» Гесіёда, «Энэіда» Вэргілія, ананімнага старагішпанскага эпасу «Сьпеў пра Майго Сіда» (разам зь Я. Лапаткам), ананімнага эпасу народа майя-кічэ «Попаль-Вух»; перакладнік і ўкладальнік зборнікаў лірыкі Бэртальда Брэхта, Нікаляўса Ленаў, Сапфо, Ф. Петраркі, Ф. Гёльдэрліна, Я. Вырхліцкага, К. Кавафіса, Анакрэона, Ду Фу, Г. Экелёфа, Э. Кітэльсэна, Архілёха, Бабура, С. Стэйнара, Назыма Хікмэта, аль-Бухтуры, М. Цьвятаевай,Нэлі Закс, Р. Кэмпбэла, Сальваторэ Квазімада, М. К. Сарбеўскага, Г. Лоўсана, Я. Сэкунда, Г. Радаўскаса, Ф. фон Лёгаў, Мідзьені; анталёгіі паэзіі нямецкага барока «Калі сьвет ашалеў...»; зборнікаў выбранай прозы Г. Бёля (дзе зьмешчаны м. інш. яго пераклад рамана «Більярд а палове дзясятай»), Ф. Кафкі (улучна зь яго раманамі «Працэс», «Замак», «Зьніклы», выбранымі апавяданьнямі). Пераклаў трагедыі Эсхіла «Прыкуты Прамэтэй», «Пэрсы», Сафокла «Эдып-цар», Эўрыпіда «Мэдэя», камэдыі Арыстафана «Жабы», «Люсістрата», Мэнандра «Адлюднік», драму Фрыдрыха Шылера «Дон-Карлас»; раманы Ёгана Вольфганга фон Гётэ «Пакуты маладога Вэртэра», Кнута Гамсуна «Голад»; аповесьці Г. Мастоўскай-Радзівіл «Здань у Малым Замку», Астрыд Ліндгрэн «Усе нашы дзеці з Булербю», Яраслава Івашкевіча «Панны зь Вілька», паэмы Эдгара Алана По («Тамерлан»), Хаіма Нахмана Бяліка («У горадзе разьні»), К. І. Галчынскага («Баль у Саламона»), Ч. Мілаша («Маральны трактат», «Паэтычны трактат»); філязофскія працы Плятона «Філеб», Арыстотэля «Арганон 1,2» і «Паэтыка», Імануэля Канта «Пралегомэны да любой будучай мэтафізыкі», Г. В. Ф. Гегеля «Вучэньне аб паняцьці і Філязофская энцыкляпэдыя», Ф. В. Ё. Шэлінга «Філязофскія дасьледаваньні пра сутнасьць чалавечай свабоды», Э. Гусэрля «Філязофія як дакладная навука» , дзьве працы па навукавучэньні Ё. Г. Фіхтэ, «Ессе Homo» Ф. Ніцшэ, «Штудыі пра любоў і каханьне» Хасэ Артэгі-і-Гасэта, «Лёгіка-філязофскі трактат» Л. Вітгенштайна, «Пра пераклады». Р. Інгардэна; п’есы С. Мрожака («Танга»), Ю. Славацкага («Балядына»),  Станіслава Высьпянскага («Вясельле» і «Варшавянка»), Сэм’юэла Бэкета («Ня-я»), Фрыдрыха Дурэнмата («Партрэт плянэты»), Вацлава Гаўла («Сьвята ў садзе»), Ў. Шэксьпіра («Макбэт»); кнігі нямецкіх гісторыкаў Р. Лінднэра («Гісторыкі і ўлада») і Б. К’яры («Штодзённасьць за лініяй фронту»); паасобныя паэтычныя творы і прозу Г. Апалінэра, апавяданьні К. Гамсуна, Ю. Боргэна, Б. Шульца, эсэй А. Міхніка, вершы, урыўкі з паэмаў Анакрэонта, Катула, Вэргіліюса, Авідыюса, Б. дэ Борна, П. Відаля, Дантэ Аліг’еры, П. дэ Рансара, Л. ды Камойнша, Я. Каханоўскага, Нікаля Буалё, Дж. Мілтана, Ю. Бакі, Гётэ, Адама Нарушэвіча, Ф. Князьніна, Ю. У. Нямцэвіча, Г. Гайнэ, Дж. Леапардзі, Дж. Кітса, М. Эмінэску, В. фон Хайдэнстама, С. Обстфэльдэра, Х. Н. Бяліка, Х. Р. Хімэнэса, Г. Ахтэрбэрга, Я. Э. Волда, Ю. Чаховіча, Фэрнанду Пэсоа, Нэлі Закс, Я. Бжэхвы, Г. Граса, Т. Транстрэмэра, Б. Акуджавы, Т. Вянцлавы і інш.; лібрэта опэры «Чужое каханьне наступстваў ня бачыць» Ф. У. Радзівіл.

Баршчэўскі — аўтар кніг папулярных нарысаў «Літаратура ад старажытнасьці да пачатку эпохі рамантызму» (2003) і «Беларуская літаратура і сьвет» (2006; разам зь П. Васючэнкам і М. Тычынам). Аўтар больш за 30 артыкулаў і навуковы кансультант 18-томнай «Беларускай энцыкляпэдыі» (1996—2004), а таксама шматлікіх артыкулаў па мэтодыцы выкладаньня літаратуры ў сярэдняй школе і ва ўстановах новага тыпу. Вядомы таксама як публіцыст: яго шматлікія артыкулы, інтэрвію публікаваліся ў незалежнай пэрыёдыцы ў Беларусі й па-за яе межамі. Суаўтар публікацыі «Справаздача аб стане незалежнай культуры ў Беларусі», прэзэнтаванай на сустрэчы кіраўнікоў ведамстваў культуры краінаў Эўразьвязу ў Любліне (2011). У 2014 годзе ў кракаўскім архіве (адзьдзел рукапісаў Бібліятэкі князёў Чартарыскіх) знайшоў рукапісы невядомых твораў беларускамоўнай літаратуры першай трэці ХІХ стагодзьдзя «Wiersz Ruski o Religii i Obyczayności» і «Jasno czerwony raczek po obłoku skacze…»

Баршчэўскі быў рэдактарам сэрыі «Biblioteka białoruska», якая пачала выходзіць у 2006 годзе ва Ўроцлаве ў выдавецтве Калегіюму Ўсходняй Эўропы. Рэдактар сэрыі «ЭўраГраматыкі» (з 2008). Ён уклаў 27-моўны «Эўраслоўнік» (2008), «Літоўска-беларускі, беларуска-літоўскі слоўнік» (2021), «Кароткі падручны беларуска-ангельскі слоўнік» (2023), ёсьць адным з укладальнікаў і рэдактараў «Нямецка-беларускага слоўніка» (2006) і «Беларуска-нямецкага слоўніка» (2010). Аўтар «Кароткай граматыкі польскай мовы» (2008), «Беларуска-польскага размоўніка-даведніка» (2011); адзін з аўтараў «Кароткай граматыкі латыскай мовы» (2008), «Кароткай граматыкі нідэрляндзкай мовы» (2009), «Кароткай граматыкі нямецкай мовы» (2012). Укладальнік хрэстаматыяў для сярэдняй школы «Літаратура народаў сьвету» (т. 1 і 2, 1995) і «Літаратура народаў сьвету: ХХ стагодзьдзе» (1999; разам зь Е.Лявонавай).

Лявон Баршчэўскі працаваў намесьнікам дырэктара Беларускага гуманітарнага ліцэю імя Якуба Коласа, які быў афіцыйна зачынены ўладамі ў 2003 годзе. Уганараваны Дыплёмам Таварыства беларускай школы «Беларускі настаўнік 2009 году» і мэдалём да 100-годзьдзя Беларускай Народнай Рэспублікі (2019). Ляўрэат прэміі імя Францішка Багушэвіча Беларускага ПЭН-Цэнтру (1997).

## Палітычная дзейнасьць
У 1990—1995 гадах Баршчэўскі быў дэпутатам Вярхоўнага Савету XII скліканьня, уваходзіў у склад парлямэнцкай апазыцыі БНФ. Быў сябрам камісіі ў пытаньнях адукацыі, культуры і захаваньня гістарычнай спадчыны, а таксама сябрам камісіі ў міжнародных справах і замежнаэканамічнай дзейнасьці. Быў суаўтарам канцэпцыяў прынятых у 1990—1992 гадах законаў «Аб грамадзянстве», «Аб адукацыі», «Аб рэфэрэндуме» і інш. У красавіку 1992 году на 9-й сэсіі ад імя Апазыцыі БНФ прадстаўляў распрацаваны адмыслоўцамі праект закону «Аб барацьбе з карупцыяй і арганізаванай злачыннасьцю», які ня быў прыняты бальшынёй Савету.

З 1995 году — намесьнік старшыні Беларускага народнага фронту «Адраджэньне», у 1996—1999 гг. — выконваў абавязкі старшыні партыі пасьля эміграцыі Зянона Пазьняка. Пасьля расколу партыі ў 1999—2001 гг. быў дарадцам старшыні Партыі БНФ Вінцука Вячоркі.

На 10 зьезьдзе Партыі БНФ у сьнежні 2007 году Лявон Баршчэўскі абраны старшынём партыі. У верасьні 2009 году зыйшоў з пасады старшыні, на якой яго, па выніках зьезду партыі, замяніў Аляксей Янукевіч. У 2011 годзе разам з групай паплечнікаў выйшаў з Партыі БНФ.

## Выбраная бібліяграфія

* «На шалях праўды: Выбраная лірыка». Б. Брэхт. Укладаньне, прадмова, пераклад, 1988. 
* «Танга». Пераклад п’есы С. Мрожака; паст. у 1989, апубл. у 2008
* «Зірні ў паток». Н. Ленаў. Укладаньне, прадмова, пераклад, 1992. 
* «Хрэстаматыя па літаратуры народаў сьвету. 8 кл.». Укладаньне, 1992. 
* «Прыкуты Прамэтэй». Эсхіл. Пераклад, 1993. 
* «Більярд а палове дзясятай: Раман, апавяданьні». Гайнрых Бёль. Укладаньне, прадмова, пераклад, 1993. 
* Proverbia et dicta: Шасьцімоўны слоўнік прымавак, прыказак і крылатых слоў / Пад рэд. Н. А. Ганчаровай. Прадмова, 1993.
* «Дон Карлас». Ф. Шылер. Пераклад, 1993. 
* «Пры зачыненых дзьвярах: Драматычныя творы». Укладаньне, пераклад твораў Сэм’юэла Бэкета, Фрыдрыха Дурэнмата, Вацлава Гаўла, 1995. 
* «Хрэстаматыя па літаратуры народаў сьвету. 9 кл., частка І». Укладаньне, 1995.  (ч. І)
* «Літаратура народаў сьвету. 10 кл., часткі І і ІІ». Укладаньне, 1995.  (ч. І),  (ч. ІІ),
* «Прысуд: Апавяданьні і мініятуры». Ф. Кафка. Укладаньне, пераклад, 1996. 
* «Літаратура народаў сьвету: ХХ стагодзьдзе. 11 кл.». Укладаньне (зь Е. Лявонавай), 1999. 
* «Пакуты маладога Вэртэра». Ё. В. Гётэ. Пераклад, 1999. 
* «Жабы». Арыстафан. Пераклад, 1999 (апубл. часткова)
* «Усе нашы дзеці з Булербю». А. Ліндгрэн. Пераклад, 2000. 
* «Літаратура ад старажытнасьці да пачатку эпохі рамантызму: Папулярныя нарысы», 2003. 
* «Гісторыкі і ўлада». Р. Лінднэр. Пераклад, 2003. 
* «Норвежско-русский, русско-норвежский словарь». (Зь Ю. Жалезкам і А. Нурданг), 2004. 
* «Штодзённасьць за лініяй фронту». Б. К’яры. Пераклад, 2005. 
* «Беларуская літаратура і сьвет: Папулярныя нарысы». (З П. Васючэнкам і М. Тычынам), 2006. 
* «Пралегомэны да любой будучай мэтафізыкі». І. Кант. Пераклад, 2006. 
* «Беларуская літаратура і сьвет: Выбраныя тэксты». Укладаньне, пераклад (часткова), 2006. 
* «Качка-дзівачка: Анталёгія польскай паэзіі ХІХ-ХХ ст. для дзяцей». Укладаньне (з Ул. Сіўчыкавым), пераклад (часткова), 2006. 
* «Nie chyliłem czoła przed mocą: Antologia poezji białoruskiej ХV-ХХ w.». Укладаньне (з А. Паморскім), прадмова, 2007. 
* «Słownik białorusko-łacińsko-europejski», 2007. 
* «Эўраслоўнік: 28 моў, каля 100 тыс. адзінак перакладу», 2008. 
* «Кароткая граматыка латыскай мовы». (З А. Гуцавым), 2008. 
* «Кароткая граматыка польскай мовы», 2008. 
* «Маральны трактат». Ч. Мілаш. Пераклад, 2008
* «Эдып-цар». Сафокл. Пераклад, 2009.
* «Кароткая граматыка нідэрляндзкай мовы». (Зь Ю. Жалезкам), 2009. 
* «Беларуска-нямецкі слоўнік». Укладаньне, рэдагаваньне (з М. Кур’янкам і Т. Вайлерам), 2010. 
* «Тамэрлян». Э. А. По. Пераклад, 2011
* «Паэтычны трактат». Ч. Мілаш. Пераклад, 2011
* «Беларуска-польскі размоўнік-даведнік», 2011. 
* «Кароткая граматыка нямецкай мовы». (Зь Я. Бяласіным), 2012. 
* «Мэдэя». Эўрыпід. Пераклад, 2012, кніжнае выданьне 2018. 
* Польска-беларускі тэматычны слоўнік для школьнікаў і студэнтаў = Polsko-białoruski słownik tematyczny dla uczniów i studentów. Укладаньне, 2012. 
* «Архіў, 1863». Ю. Вайчунайтэ. Пераклад, 2013
* «Вясельле», «Варшавянка». С. Высьпянскі. Пераклад, слова замест пасьлямоўя, 2014. 
* «Мудрость слова. Сквозь века и народы: Десятиязычный словарь фразеологических эквивалентов». Укладаньне (з Н. Ганчаровай, А. Цісыкам, І. Шчарбаковай, А. Коршук і інш.), 2014. , 2-е, дапрац. выд. 2015. 
* «Словы ў часе: Літаратура ад рамантызму да сымвалізму і нашаніўскага адраджэньня». (З П. Васючэнкам і М. Тычынам), 2014. 
* «Жыцьцё ў праўдзе: Эсэ і прамовы». В. Гавэл. Слова замест уступу, 2014. 
* «Мілаш. Біяграфія». А. Франашак. Рэдагаваньне перакладу, 2014. 
* Беларуска-польскі тэматычна-тэрміналягічны слоўнік = Białorusko-polski słownik tematyczno-terminologiczny. Укладаньне, 2014. 
* «Сьнег». С. Пшыбышэўскі. Пераклад, 2015
* «Сіняя сьвіта: Казкі, легенды, паданьні». Апрацоўка паасобных казак, 2015. 
* «Калевала». Пераклад зь фінскай Я. Лапаткі. Рэдагаваньне перакладу, 2015. 
* «Словы ў часе і прасторы: Літаратура апошняга стагодзьдзя». (З П. Васючэнкам і М. Тычынам), 2015. 
* Два новыя тэксты беларускай літаратуры ХІХ ст.: Жанравая прыналежнасьць, моўныя асаблівасьці, праблема атрыбуцыі (Зь Я. Янушкевічам) // Acta Albaruthenica-16. Warszawa 2016
* «І боль, і прыгажосьць. Выбраныя творы паэтаў Эўропы і Амэрыкі ў перакладах Лявона Баршчэўскага». 2016. 
* «Песні». Сапфо. Пераклад, 2016. 
* «Выбраныя песні з „Канцаньерэ“». Ф. Пэтрарка. Пераклад, 2016. 
* «Выбранае». П. дэ Рансар. Пераклад. (З Н. Мацяш і З. Коласам), 2016. 
* «Выбраная паэзія». Ё. В. Гётэ. Пераклад. (З В. Сёмухам), 2016. 
* «Выбраная паэзія». Ф. Гёльдэрлін. Пераклад, 2016. 
* «Выбраныя вершы». Г. Апалінэр. Пераклад. (З А. Хадановічам, У. Лянкевічам, Г. Янкутай, К. Маціеўскай, З. Коласам), 2016. 
* «Выбранае». Дж. Кітс. Пераклад. (З Р. Барадуліным, І. Крэбсам, Г. Янкутай, К. Маціеўскай), 2017. 
* «Голад». К. Гамсун. Пераклад, 2017. 
* «Выбраная паэзія». Я. Вырхліцкі. Пераклад, 2017. 
* «Пад вольным небам: Выбраныя вершы». Т. Транстрэмэр. Пераклад часткі твораў, укладаньне, рэдагаваньне, 2017. 
* «Чужое каханьне наступстваў ня бачыць». Ф. У. Радзівіл. Пераклад лібрэта опэры, 2017. 
* «Гісторыя Латвіі». І. Бутуліс, А. Зунда. Рэдагаваньне і пераклад асобных частак, 2017. 
* «Выбранае». Я. Каханоўскі. Пераклад (З А. Хадановічам), 2017. 
* «Выбранае». К. Кавафіс. Пераклад, 2017. 
* «Выбраная лірыка». Х. Р. Хімэнэс. Пераклад. (З Р. Барадуліным, Я. Лапаткам), 2017. 
* «Выбраная паэзія». Х. Н. Бялік. Пераклад. (З Р. Барадуліным), 2017. 
* «Словы і вобразы: Літаратура і мастацтва ад старажытнасьці да канца XVIII ст.». Ч. І., 2017. 
* «Выбраная паэзія». М. Эмінэску. Пераклад, (З Р. Барадуліным і К. Коракс), 2017. 

* «Тэорыі літаратуры ХХ ст.». А. Бужыньска, М. П. Маркоўскі. Навуковае рэдагаваньне перакладу, 2017. 
* «Выбраная лірыка». Г. Тракль. Пераклад. (З В. Сёмухам), 2018. 
* «Словы і вобразы: Літаратура і мастацтва ад старажытнасьці да канца XVIII ст.». Ч. ІІ. 2018. 
* «Балядына». Ю. Славацкі. Пераклад, 2018. 
* Т. С. Эльёт. Парожнія людзі. Пераклад, 2018
* «Пігмаліён». Б. Шоў. Пераклад (З У. Палупанавым), камэнтар. 2018. 
* «Выбраная паэзія». С. Обстфэльдэр. Пераклад, 2018. 
* «Выбраныя вершы». У. Саба. Пераклад, 2018. 
* «Гісторыя Расіі ад Сярэднявечча да сучаснасьці. Нарысы». (З А. Трусавым і А. Хадыкам), 2018. 
* «Выбраная лірыка». А. Міцкевіч. Пераклад. (З І. Багдановіч, С. Мінскевічам і інш.), 2018. 
* «Культурная геаграфія». П. Церашковіч. Рэцэнзаваньне і рэдагаваньне, 2018. 
* «Выбраная лірыка». Ду Фу. Пераклад, 2019. 
* «Выбраная лірыка». Э. Кітэльсэн. Пераклад, 2019. 
* «Выбранае». Ў. Блэйк. Пераклад (З У. Лянкевічам, Г. Янкутай, І. Паўловіч), 2019. 
* «Выбраныя вершы». Т. Вянцлава. Пераклад. (З А. Хадановічам, А. Разанавым, А. Мінкіным, В. Вячоркам), 2019. 
* «Песьні і фрагмэнты». Анакрэон. Пераклад, 2019. 
* «Выбраная лірыка». Гунар Экелёф. Пераклад, 2019. 
* «Гісторыя румынаў». Ёан Аўрэл Поп. Рэдагаваньне перакладу, 2019. 
* «Уводзіны ў філязофію». Укладаньне (З П. Баркоўскім, А. Сідарэвічам), пераклад і рэдагаваньне шэрагу перакладаў тэкстаў, 2019. 
* «Вершы і фрагмэнты». Архілёх. Пераклад, 2019. 
* «Сакральная паэзія». Энхэдуанна. Пераклад (Зь Ю. Цімафеевай), 2019. 
* «Выбранае». Ф. Пэсоа. Пераклад (Зь Ю. Цімафеевай, К. Маціеўскай, А. Хадановічам, Г. Янкутай, І. Крэбсам), 2019. 
* «Выбраная паэзія». М. Эмінэску. Ілюстр. выданьне (кіраўнік праекту Алена Зэйбек). Пераклад, (З Р. Барадуліным і К. Коракс), 2020. 
* «Выбраныя песьні». Дж. Леапардзі. Пераклад. (З А. Данільчык), 2020. 
* «Выбраныя творы». Бабур. Пераклад, 2020. 
* «Старагрэцкая драматургія». Укладаньне, пераклад (разам зь Ю. Дрэйзіным), камэнтар, 2020. 
* «Перша Конституція України, написана гетьманом П. Орликом і узгоджена з козацькою радою 5 квітня 1710 року / Першая Канстытуцыя Ўкраіны, напісаная гетманам П. Орлікам і ўзгодненая з казацкай радай 5 красавіка 1710 году», рэдагаваньне перакладу, 2020. 
* «Выбраная паэзія». С. Стэйнар. Пераклад, 2020. ,
* «Асновы прадпрымальнасьці і прадпрымальніцкай дзейнасьці: Дапаможнік». Укладаньне. 2020; 2-е, папраўл. выд. 2021
* «Выбраная паэзія». Назым Хікмэт. Пераклад, 2020. 
* «Выбраная паэзія». Цін Уевіч. Пераклад. (З С. Шупам), 2020. 
* «Выбраныя творы». Том 1. «Працэс»: раман. Ф. Кафка. Пераклад, 2020. 
* «Выбраныя творы». Том 2. «Ператварэньне»: апавяданьні. Ф. Кафка. Пераклад, 2020. 
* «Румынскія казкі» (Аўтары: Іён Крангэ, Пэтрэ Ісьпірэску). Пераклад. (З З. Коласам), 2021. 
* Кароткі сучасны літоўска-беларускі і беларуска-літоўскі слоўнік = Dabartinis trumpas lietuvių-baltarusių, baltarusių-lietuvių kalbų žodynas. Укладаньне, 2021. 
* «Выбраная паэзія». Аль-Бухтуры. Пераклад, 2021. 
* «Выбраная лірыка». Марына Цьвятаева. Пераклад, 2021. 
* «Лёгіка». Павал Баркоўскі. Агульнае рэдагаваньне, 2022. 
* «Разьдзяўбуць нас крумкачы, вароны...». Стэфан Жаромскі. Пераклад. «ЛІТАРАТУРНАЯ БЕЛАРУСЬ» | № 2 (186), люты 2022 г.
* «Замак»: раман. Ф. Кафка. Пераклад, 2022. 
* «Зьніклы»: раман; «Восем сшыткаў in octavo» Ф. Кафка. Пераклад,  2022. 
* «Выбраная лірыка». Гэрыт Ахтэрбэрг. Пераклад,  2022. 
* «Выбраныя айрэны». Нагапэт Кучак. Пераклад,  2022. 
* «Выбраная лірыка». Поль Вэрлен. Пераклад (З А. Хадановічам, Л. Дранько-Майсюком), 2022. 
* «Выбраная лірыка». Нэлі Закс. Пераклад, 2022. 
* «Выбраная паэзія». Рой Кэмпбэл. Пераклад, 2022. 
* «Выбраная паэзія». Сальваторэ Квазымада. Пераклад,  2022. 
* «Выбраная лірыка». Максім Багдановіч. Укладаньне, 2022. 
*  Кароткі падручны беларуска-ангельскі слоўнік, Укладаньне, 2023. 
* «Выбраная паэзія». Мацей Казімір Сарбеўскі. Пераклад, 2023. 
* «Паэзія аўстралійскіх абшараў». Генры Лоўсан. Пераклад, 2023. 
* «Выбраная паэзія». Нікаляўс Ленаў. Пераклад, 2023. 
* «Выбраныя вершы». Бэртальт Брэхт. Пераклад, 2023. 
* «Выбраныя паэтычныя творы». Зьмітрок Бядуля. Укладаньне, 2023. 
* «Шчырая лірыка». Язэп Пушча. Укладаньне, 2023. 
* «Выбраная лірыка». Уладзімер Арлоў. Укладаньне, 2023. 
* «Вучэньне пра паняцьце і Філязофская энцыкляпэдыя». Г. В. Ф. Гегель. Пераклад, 2023. 
* «Філеб». Плятон. Пераклад, 2023. 
* «Паэтыка». Арыстотэль. Пераклад, 2023. 
* «Макбэт». Ўільям Шэксьпір. Пераклад, 2023. 
* «Філязофскія дасьледаваньні пра сутнасьць чалавечай свабоды». Ф. В. Ё. Шэлінг. Пераклад, 2023. 
* «Філязофія як дакладная навука». Э. Гусэрль. Пераклад, 2023. 
* «Пра паняцьце навукавучэньня або так званай філязофіі. Першыя ўводзіны ў навукавучэньне». Ё. Г. Фіхтэ. Пераклад, 2023. 
* «Ecce homo». Ф. Ніцшэ. Пераклад, 2024. 
* «Штудыі пра любоў і каханьне». Х. Артэга-і-Гасэт. Пераклад, 2024. 
* «Мастацтва філязофстваваньня». Б. Расэл. Пераклад, 2024. 
* «Іліяда». Гамэр. Том І: песьні І - ХІІ. Пераклад, 2024. 
* «Іліяда». Гамэр. Том ІІ: песьні ХІІІ - ХXIV. Пераклад, 2024. ; 2-е выд. у адным томе, 2024. 
* «Попаль-Вух». Эпас народу мая-кічэ. Пераклад, 2024. 
* «Эпас пра Гільгамэша». Пераклад, 2024. ; 2-е выд. 2025. 
* «Любоўная лірыка». Ян Сэкунд. Пераклад, 2025. 
* «Лёгіка-філязофскі трактат». Л. Вітгенштайн. Пасьляслоўе Б. Расэла. Пераклад, 2025. 
* «Маланкі і вятры: Выбраная лірыка». Генрыкас Радаўскас. Пераклад, 2025. 
* «Энэіда». Вэргілі. Том І: Кнігі І — VІ. Пераклад, 2025. 
* «Энэіда». Вэргілі. Том ІІ: Кнігі VІІ — ХІІ. Пераклад, 2025. 
* «Апярэдзіць Госпада Бога». Ганна Краль. Пераклад, 2025. 
* «Сьпеў пра Майго Сіда». Пераклад (зь Я. Лапаткам), пасьляслоўе, 2025. 
* «Эпіграмы і афарызмы». Фрыдрых фон Лёгаў. Пераклад, 2025. 
* «Калі сьвет ашалеў... Анталёгія паэзіі нямецкага барока». Пераклад, 2025. ; 2-е дапоўн. выд., 2026. 
* «Пра пераклады». Раман Інгардэн. Пераклад і пасьляслоўе, 2025. 
* [Мідзьені]]. «Творы». Пераклад, 2025. 
* «Паходжаньне багоў (Тэагонія). Працы і дні» Гесіёд. Пераклад, 2025.  
* «Арганон 1, 2 (Катэгорыі. Герменэўтыка)». Арыстотэль. Пераклад, 2025. 
* «Энэіда». Вэргілі. 2-е выд. у адным томе, 2025. 
* «Спроба трансцэндэнтальнай філязофіі. Выбраныя разьдзелы з трактату». Салямон Майман. Пераклад, 2026. 
* «Скнара». Жан-Батыст Мальер. Пераклад (неапубл.)
* «Запрашаем спадарства пад газ», «Людзі, якія ішлі». Тадэвуш Бароўскі. Пераклад (неапубл.)
 

## Крыніцы

## Літаратура

* 
* 
* Апазыцыя БНФ у Вярхоўным Савеце ХІІ скліканьня: Дакумэнты, факты, камэнтары А. Кур’яновіча. Смаленск, 2015.
* Лявон Барщевський: «Найкращі перекладачи — ті, хто займаються тільки перекладами…»: Розмова з Віталієм Пономарьовим // Акцент: Альманах. Вип. 2 (4). Київ: «Темпора», 2010. С. 452—455.

* Lawon Barszczeuski. Podwójne światy. Wywiad Małgorzaty Nocuń z Lawonem Barszczeuskim = Double Worlds. Małgorzata Nocuń Talks to Lavon Barshcheusky. Kraków 2014.
* 6:0 на карысьць Лявона Баршчэўскага. Інтэрвію Марыны Коктыш зь Лявонам Баршчэўскім // Народная воля. 2018. 2 сак.
* «Калі нейкі літаратурны шэдэўр не перакладзены на беларускую мову – гэта дакор нам усім». Інтэрвію Міхася Скоблы зь Лявонам Баршчэўскім // Народная воля. 2022. 23 сьнежня.
* «Усё пачалося зь Гётэ, або Дарога даўжынёю ў 40 гадоў» (Гутарка Алеся Смаленчука зь Лявонам Баршчэўскім.) // Homo Historicus 2024. Гадавік антрапалягічнай гісторыі. Варшава, 2024. С. 240—246.

## Вонкавыя спасылкі
* Онлайн-канфэрэнцыя зь Лявонам Баршчэўскім Радыё «Свабода», 11 сьнежня 2007

Катэгорыя:Нарадзіліся ў Полацку
Катэгорыя:Дэпутаты Вярхоўнага Савету Рэспублікі Беларусь 12-га скліканьня
Катэгорыя:Сябры Партыі Беларускага народнага фронту
Катэгорыя:Выпускнікі Менскага дзяржаўнага лінгвістычнага ўнівэрсытэту
Катэгорыя:Беларускія перакладчыкі
Катэгорыя:Ляўрэаты Літаратурнай прэміі імя Карласа Шэрмана
Катэгорыя:Сябры беларускага ПЭН-цэнтру
Катэгорыя:Сябры Саюзу беларускіх пісьменьнікаў
Катэгорыя:Беларускія філёлягі
Катэгорыя:Ляўрэаты прэміі імя Багушэвіча (ПЭН-цэнтар)
Катэгорыя:Перакладчыкі на беларускую мову